1958



Események 
 január 1.
 Az Európai Gazdasági Közösség megalakulásának kihirdetése.
 A hadilevéltár és múzeum egyesülésével megalakul a Hadtörténeti Intézet és Múzeum.
 január 24. – A Magyar Szocialista Munkáspárt Központi Bizottsága (MSZMP KB) módosítja az előző évi döntését, és Rákosi Mátyást meghatározatlan időre száműzi.
 január 28. – Megkezdi működését a Münnich-kormány.
 január 31. – Föld körüli pályára áll az első amerikai műhold, az Explorer–1.
 február megindul a magyar televízió rendszeres adása.
 február 1. – Egyiptom és Szíria politikai uniójaként kikiáltják az Egyesült Arab Köztársaságot, melynek államfője Gamal Abden-Nasszer. (Az unió 1961-ig állt fenn, amikor is Szíria egy katonai puccsot követően függetlennek nyilvánította magát Egyiptomtól.)
 február 6. – A British European Airways 609-es számú járata a München-Riem reptéren végzetes kimenetelű balesetet szenvedett.
 február 26.–28. – lengyelország megtartja I. nemzetközi kongresszusát a Parasztifjúság Egyesülete.
 március 20. – Dombóváron megalakul az ország első vízközműtársulata.
 március 23. – Parlamenti választások Jugoszláviában. (A népfront jelöltjei kapják a szavazatok 96,7%-át.)
 március 26–29. – A NATO Tudományos Bizottsága megtartja első ülését.
 március 27. – A Szovjetunió Legfelső Tanácsa elfogadja Nyikolaj Bulganyin lemondását és Nyikita Hruscsovot nevezi ki miniszterelnöké.
 április 1. – A csehszlovák kormány memorandumban tiltakozik a nyugatnémet hadsereg nukleáris fegyverekkel való felszerelése ellen.
 április 2–3. – A Csehszlovákia Kommunista Pártja (CSKP) Központi Bizottsága ülésén döntés születik a szocializmus építésének „történelmileg rövid idő” alatti befejezéséről.
 április 15–17. – A NATO tagállamok védelmi miniszterei megerősítik a NATO hadászat védelmi jellegét.
 április 22–26. – A Jugoszláv Kommunisták Szövetségének (JKSZ) VII. kongresszusa Ljubljanában új pártprogramot fogad el, amelyet Moszkva és szövetségesei revizionistaként élesen elítélnek.
 május 24. – A Varsói Szerződés Politikai Tanácskozó testületének moszkvai ülése. Bejelentik a szovjet csapatok kivonását Romániából és a Varsói Szerződés területén állomásozó fegyveres erők létszámának csökkentését.
 június 16. – Nagy Imre korábbi miniszterelnök és társai kivégzése.
 június 18–21. – Prágában a CSKP XI. kongresszusán a Novotný-vezetés irányvonalát tükröző határozatok értelmében a szocializmus építését már csak be kell fejezni. (A kongresszus ismét Antonín Novotný-t választja első titkárrá.)
 június 19–23. – A RMP Központi Vezetősége – a párt ülésén – veterán kommunistákat zárnak ki, mivel azt követelik, hogy a párt első titkára adjon számot a vezetés hibáiról.
 július 1. – Viliam Široký csehszlovák kormányfő Konrad Adenauer nyugatnémet kancellárhoz intézett levelében a diplomáciai kapcsolatok felvételét javasolja.
 július 5. –  Andrew Kauffman és Peter Schoening hegymászók elsőként másszák meg a  Gesherbrum I csúcsot.
 augusztus 29. – Népi kommunák alakításának kezdete Kínában, a nagy ugrás terv részeként.
 szeptember 1. – A Szoboszlay-per elítéltjeinek kivégzése Aradon.
 szeptember 19. – Kairóban megalakul az Algériai Köztársasági Ideiglenes Kormánya
 október 1. – Megalakul az amerikai űrkutatási hivatal, a NASA.
 október 2. – Guinea függetlenné válik.
 október 16. – A csehszlovák nemzetgyűlés elfogadja a második ötéves tervről szóló törvényt.
 október 28. – A konklávé pápává választja Angelo Giuseppe Roncalli velencei pátriárkát, XXIII. János néven.
 november 10. – Nyikita Hruscsov bejelenti, hogy a Szovjetunió fel kívánja mondani a Berlin státuszáról szóló négyhatalmi megállapodást. (A tervet a nyugati hatalmak december 31-én elutasítják!)
 november 17. – A hírhedt Olga Duncan-gyilkosság, melyet az évszázad bűnügyének kiáltanak ki Kalifornia államban.
 november 28. – Az Egyesült Államok felbocsátja az első teljes hatótávolságú interkontinentális ballisztikus rakétát
 december 1. – Stockholmban  megnyílik a Centralstationt a T-Centralennel összekötő alagút.
 december 2. – Kivégzik az érmihályfalvi csoport perében halálra ítélt Sass Kálmánt és Hollós Istvánt.
 december 20. – Lengyelországban a szejm törvényt fogad el a munkás-önigazgatásról.
Határozatlan dátumú események
 február – Az első sztrájk Jugoszláviában 1945 óta. (4 ezer bányász béremelést követel.)
 az év folyamán – Két évtizedes hányódás után tavasszal felavatják Báthory István (1533-1586) erdélyi fejedelem és lengyel király kőszobrát Zuglóban.
Az ekkor már régóta romos Zádor-vár műemléki besorolást kap.

Az év témái

Államok vezetőinek listája 1958-ban

1958 a tudományban

1958 a légi közlekedésben 
 február 6. – A müncheni légikatasztrófa.

1958 a vasúti közlekedésben

1958 a filmművészetben

1958 az irodalomban 
 Megjelenik Jan Otčenášek cseh prózaíró Romeo, Julie a tma (Rómeó, Júlia és a sötétség) című műve.
 Megjelenik Rudolf Jašík szlovák író Námestie svätej Alžbety (Szent Erzsébet tere) című regénye.

1958 a zenében 
 John Lennon megalakítja a The Quarrymen együttest
 Elvis Presley: Don't
 The Coasters: Yakety Yak
 The Champs: Tequila
 The Silhouettes: Get a Job
 David Seville: The Witch Doctor
 Sheb Wooley: The Purple People Eater
 Conway Twitty: It's Only Make Believe
 The Everly Brothers: All I Have to Do Is Dream
 The Elegants: Little Star
 Danny & The Juniors: At the Hop
 Chuck Berry:Johnny B. Goode

1958 a sportban

1958 a jogalkotásban

Születések 
 január 7. – Balog Zoltán magyar református lelkész, politikus, miniszter
 január 11. – Vicki Peterson amerikai zenész, énekes
 január 20.
 Lorenzo Lamas amerikai színész
 Zámbó Jimmy énekes († 2001)
 január 21. – Gergely Róbert magyar énekes, színész
 február 7. – Tereh István magyar menedzser, producer (Solaris, Első Emelet, Step, Napoleon Boulevard)
 február 22. – Szerednyey Béla, Jászai Mari-díjas magyar színész, rendező
 március 1.
 Szervét Tibor Jászai Mari-díjas magyar színész, színházi rendező
 Nik Kershaw angol énekes-dalszerző
 március 2. – Györgydeák György képzőművész († 2008)
 március 3. – Miranda Richardson angol színésznő
 március 8. – Gary Numan brit énekes
 március 10. – Sharon Stone amerikai színésznő
 március 14. – II. Albert monacói herceg
 március 20.
 Holly Hunter amerikai színésznő
 Hirtling István, Jászai Mari-díjas magyar színész
 március 21. – Gary Oldman angol színész
 április 3. – Alec Baldwin amerikai színész
 április 21. – Andie MacDowell amerikai színésznő
 április 29. – Michelle Pfeiffer amerikai színésznő
 május 9. – Gyukics Gábor költő, műfordító, a Szépírók Társasága és a József Attila Társaság tagja
 május 19. – Bubik István Jászai Mari-díjas magyar színművész († 2004)
 május 23. – Thomas Reiter német űrhajós, pilóta, a Német Légierő ezredese
 május 29. – Annette Bening, amerikai színésznő
 május 30. – Marie Fredriksson svéd énekesnő a Roxette együttes énekesnője († 2019)
 június 7. – Prince, amerikai énekes († 2016)
 június 14. – Eric Heiden olimpiai bajnok amerikai gyorskorcsolyázó
 június 17. – Méhes Marietta magyar énekesnő, színésznő
 július 2. – Friderikusz Sándor újságíró, szerkesztő-műsorvezető
 július 8. – Kevin Bacon amerikai színész
 július 11. – Hugo Sánchez mexikói labdarúgó
 július 16.
 Michael Flatley ír táncos
 Ramona Neubert keletnémet atléta
 július 26. – Kopasz Tamás festőművész
 július 30. – Kate Bush, brit énekesnő
 augusztus 7. – Bruce Dickinson, brit énekes, Iron Maiden énekese
 augusztus 10. – Michael Dokes amerikai profi ökölvívó, világbajnok († 2012)
 augusztus 14. – Ungár Klára, politikus
 augusztus 16. – Madonna, amerikai énekesnő, színésznő
 augusztus 17. – Belinda Carlisle amerikai énekesnő, dalszerző
 augusztus 24. – Steve Guttenberg, amerikai színész
 augusztus 25. – Tim Burton, amerikai filmrendező
 augusztus 29. – Michael Jackson amerikai énekes, táncos, zenész.  (†2009)
 augusztus 30. – Csiffáry Gabriella főlevéltáros, szerkesztő
 szeptember 2. – Korsós Bálint magyar-történelem szakos tanár, a Pápai Református Gimnázium igazgatója
 szeptember 10. – Chris Columbus, amerikai filmrendező
 szeptember 11. – Scott Patterson, amerikai színész
 szeptember 22. – Andrea Bocelli, olasz tenorista
 október 2. – Simorjay Emese színművésznő
 október 20. – Viggo Mortensen, amerikai színész
 október 20. – Mark King, angol zenész, a Level 42 frontembere
 október 27. – Simon Le Bon, angol zenész, a Duran Duran frontembere
 november 11. – Kulka János színész
 november 16. – Szooronbaj Dzseenbekov kirgiz politikus, államfő
 november 22. – Jamie Lee Curtis amerikai színésznő
 december 11. – Nikki Sixx amerikai basszusgitáros, dalszövegíró, zenei producer, valamint divattervező, fényképész és író
 december 14. – Nyertes Zsuzsa magyar színésznő

Halálozások 
 január 7. – Petru Groza román államfő (* 1884)
 január 9. –  Brusznyai Árpád, középiskolai tanár, az 1956-os forradalom kivégzett mártírja (* 1924)
 január 28. –  Helbing Ferenc, magyar grafikus és festő (* 1870)
 március 28. – Rácz Aladár Kossuth-díjas cimbalomművész (* 1886)
 április 24. – Szilágyi József magyar politikus (* 1917)
 június 16. – Nagy Imre politikus, miniszterelnök (* 1896)
 június 16. – Gimes Miklós politikus. (* 1917)
 június 16. – Maléter Pál korábbi hadügyminiszter. (* 1917)
 július 10. - Borisz Sztyepanovics Vinogradov, orosz zoológus, anatómus, paleontológus, ökológus és természettudós, aki a rágcsálók tanulmányozásában szerzett hírnevet (* 1891)
 augusztus 14. – Tilli Endre olimpiai bronzérmes, világbajnok tőrvívó (* 1922)
 augusztus 22. – Roger Martin du Gard Nobel-díjas francia író (* 1881)
 augusztus 27. – Ernest Lawrence (* 1901)
 szeptember 1. – Szoboszlay Aladár római katolikus lelkész (Aradon kivégezték) (* 1925)
 szeptember 10. – Gsell János vegyész, orvos (* 1883)
 szeptember 29. – Szobonya Zoltán az 1956-os forradalomban a jánoshalmi forradalmi megmozdulások egyik vezetője, a forradalom mártírja (* 1909)
 október 9. – 82 éves korában meghal XII. Piusz pápa (* 1876)
 október 25. – Matija Slavič szlovén teológus, fordító, egyetemi rektor. Az ő közreműködése is hozzájárult, hogy a Szlovén–Horvát–Szerb Állam megkapta a Vendvidék nagy részét (ma a Muravidék) az első világháború után (* 1877)
 november 22. – Sándor Emma  Kodály Zoltánné magyar zeneszerző, műfordító (* 1863)
 november 27. – Beniczky Elemér magyar földbirtokos, szolgabíró, országgyűlési képviselő (* 1872)
 december 1. – Angyal István az 1956-os forradalom szabadságharcosa, a budapesti Tűzoltó utcai csoport vezetője, a forradalmat követő megtorlás áldozata (* 1928)
 december 15. – Wolfgang Pauli osztrák származású Nobel-díjas svájci fizikus (* 1900)

Jegyzetek

Források 
  

 
20. század